Herpesas

Herpesas, arba pūslelinė – infekcinė liga, kurią sukelia virusai. Skiriamas I ir II tipo herpesas:

 I tipo herpesas – sukelia paprastąją pūslelinę ir peršalimo pūslelinę.
 II tipo herpesas – sukelia lytinių organų pūslelinę. Sukelėjas virusas Herpes simplex. Užsikrėtus ant lytinių organų atsiranda pūslelės, jaučiamas niežėjimas ir dilgčiojimas. Pūslelėms suplyšus, lieka skausmingos opos, kurios vėliau sugyja, tačiau kartais jos gyja ilgai. Sergantysis jaučia karštį, jam sunku šlapintis, sutinsta kirkšnių limfmazgiai, moterims pasireiškia gausios išskyros. Vėliau liga pereina į latentinę būkle ir ligonis jaučia švelnesnius negalavimus, o opos pasikartoja rečiau. Tačiau simptomai pasikartoja karščiuojant, esant stresui, kaitinantis Saulėje.

Infekcinės ligos
Lytiškai plintančios ligos